hotchpotch/miracl-hf-unified huggingface dataset:
Mark Bresciano
Mark "Marco" Bresciano (s. 11. helmikuuta 1980 Melbourne, Australia) on australialainen jalkapalloilija, joka pelaa Italian Serie A:ssa SS Lazion joukkueessa. Pelipaikaltaan hän on keskikenttäpelaaja.
Brescianon isä on italialainen ja äiti kroatialainen. Hän aloitti jalkapallouransa Australian Carltonissa kaudella 1998–1999. Tämän jälkeen hän siirtyi Serie B:ssä pelanneeseen Empoliin. Kolmen Empolissa vietetyn kauden jälkeen Parma osti hänet noin kahdeksalla miljoonalla eurolla. Kaudella 2003–2004 Bresciano oli kahdeksalla maalillaan eniten maaleja tehnyt keskikenttäpelaaja. Hän pelasi Parmassa neljä kautta ja siirtyi vuonna 2006 Palermoon. 3. heinäkuuta 2010 Bresciano siirtyi Palermosta Lazioon vapaalla siirrolla ja teki kahden vuoden sopimuksen Lazion kanssa. Brescianon ensimmäinen maali Lazion paidassa syntyi Coppa Italian kolmannen kierroksen ottelussa 27. lokakuuta 2010 Serie B:n Portogruaroa vastaan, joka päättyi Lazion 3–0-voittoon.
Bresciano pelasi Australian joukkueessa Sydneyn olympialaisissa 2000. Hän teki seuraavana vuonna debyyttinsä Australian jalkapallomaajoukkueessa. 16. marraskuuta 2005 Bresciano teki tärkeän maalin MM-karsintaottelussa Uruguayta vastaan. Australia voitti lopulta kaksiosaisen karsinnan rangaistuspotkukilpailussa ja selvisi Saksan MM-kisoihin 2006. Bresciano pelasi kaikissa Australian neljässä lopputurnausottelussa mutta koko ottelun vain neljännesvälierässä Italiaa vastaan.
Bresciano kuului Australian kokoonpanoon Etelä-Afrikan vuoden 2010 MM-kisoissa, jossa Australia jäi alkulohkoon eikä päässyt jatkopeleihin. Hän pelasi urallaan 84 maaottelua ja teki niissä 13 maalia vuosina 2001–2015.
Charles Swann
Charles Swann on henkilöhahmo Marcel Proustin teoksesta Kadonnutta aikaa etsimässä.
Punatukkainen ja vihreäsilmäinen dandy, hänellä on parta ja monokkeli ja hän on erittäin hienotunteinen ja elegantti. Swann on sitä miestyyppiä, jotka ovat tyylikkäitä, hienokäytöksisiä, ja jotka eivät pidä isoa ääntä suhteistaan. Kuitenkin hän on myös Walesin prinssin hyvin läheinen ystävä.
Swann asuu nuoruudessaan Pariisissa sijaitsevan Orléansin rantakadun erässä isossa yksityistalossa. Kun hän tapaa Odette de Crécyn niin hän yhä asuu samassa talossa. Hän rakastuu hullaantuen Odetteen. Tämä rakastumistarina muodostaa suuren osan niteestä ”Swannin tie”, teoksessa Kadonnutta aikaa etsimässä.
Eräät taideteokset ovat inspiroineet Proustin luovaa työtä Swannin henkilökuvaa kirjoitettaessa. Luinin maalauksessa ”Kuninkaiden kumarrus”, vaaleatukkainen tietäjä on esimerkiksi ollut erittäin todennäköinen hahmo Swannin ulkonäön rakentamisessa.
Avioiduttuaan Odetten kanssa he muuttavat Acacias-puistokadulle ja saavat tyttären. Tytär, Gilberte, johon kertoja Marcel rakastuu, avioituu kertojan parhaan ystävän Robert de Saint-Loupin kanssa.
Oozaru
Oozaru on Akira Toriyaman luoma mangahahmo, joka esiintyy Dragon Ball -, Dragon Ball Z - ja Dragon Ball GT -sarjoissa. Jos hahmo haluaa muuttua oozaruksi eli jättiapinaksi, pitää olla täysikuun aika, hahmon pitää kuulua saiyalaisten rotuun ja sillä täytyy olla häntä.
Vegeta muuttui oozaruksi taisteltuaan Gokua vastaan. Hän loi kuun taivaalle, katsoi sitä ja muuttui. Oozaru muuttuu takaisin, jos sen häntä leikataan tai se katkeaa. Häntä kasvaa takaisin vain kerran.
Golden oozaru on voimakkaampi jättiapina, joka nähdään vain Dragonball GT:ssä.
Jaouhar Mnari
Jaouhar Mnari (, s. 8. marraskuuta 1976 Monastir, Tunisia) on tunisialainen entinen jalkapalloilija. Puolustavana keskikenttäpelaajana pelannut Mnari vietti koko uransa Tunisiassa ja Saksassa. Hän saavutti urallaan Afrikan mestaruuden vuonna 2004.
Mnari aloitti jalkapalloilun 12-vuotiaana junioriseuratasolla kotikaupungissaan Monastirissa. Myöhemmin hän nousi US Monastirin edustusjoukkueeseen, josta Mnari siirtyi viiden kauden jälkeen Tunisian menestyneimpään seuraan Espéranceen vuonna 2001. Joukkueen riveissä Mnari voitti kolme Tunisian-mestaruutta vuosina 2002, 2003 ja 2004. Menestyksen myötä saksalaisseura Nürnberg kiinnitti huomionsa Mnariin erityisesti vuoden 2004 Afrikan-mestaruuskisan jälkeen hän sai lisää meriittejä Tunisian voittettua Afrikan mestaruuden.
Mnari siirtyi Saksaan vuonna 2005, jossa hän voitti Saksan Cupin vuonna 2007 1. FC Nürnbergin joukkueessa. Mnari pelasi viiden vuoden ajan Nürnbergissä, jonka aikana hänelle kertyi 104 ottelua, joista 88 oli kotimaan sarjaotteluita.
Toukokuussa 2010 Mnari siirtyi FSV Frankfurtiin vuoden sopimuksella. Hän aloitti kautensa uudessa seurassa aluksi kakkosjoukkueessa pelattuaan yhden ottelun Regionalligassa. Sittemmin 11. syyskuuta 2010 Mnari pelasi ensimmäisen sarjaottelun Frankfurtin paidassa kotiottelussa Fortuna Düsseldorfia vastaan. Hän myös päätti uransa kauden jälkeen Frankfurtin paidassa.
Mnarin ensimmäinen maaottelu oli 21. elokuuta 2002 Ranskaa vastaan. Vuonna 2004 hän oli voittamassa Tunisian joukkueessa Afrikan-mestaruutta. Vuoden 2006 MM-kisoissa hän pelasi kaikissa Tunisian kolmessa ottelussa ja teki yhden maalin Espanjaa vastaan. Hän pelasi 63 maaottelua, joissa hän teki kolme maalia.
Havaijinkitara
Havaijinkitaraksi kutsutaan Havaijilla 1880-luvulla syntynyttä kitaran soittotyyliä, jossa kitaraa pidetään lappeellaan sylissä ja sen kieliä liu'utetaan metallitangolla tai -putkella. Soittotyylin keksimisen jälkeen alettiin valmistaa erityisesti tähän tarkoitukseen soveltuvia kitaramalleja. Termiä käytetään englanninkielisissä sanakirjoissa usein myös havaijinkitaroista edelleen kehitettyjen steel-kitaramallien synonyymina.
Kitara rantautui Havaijille 1800-luvun alussa eurooppalaisten merimiesten mukana ja havaijilainen kitaramusiikki sai alkunsa vuoden 1832 tienoilla, jolloin kuningas Kamehameha III palkkasi meksikolaisia ja espanjalaisia karjapaimenia.
Havaijinkitaran steel-soittotyylin keksijästä on useampia tarinoita. J. D. Bisignanin mukaan tyylin keksi 1890-luvun puolivälissä havaijilainen koulupoika Joseph Kekuku kävellessään rautatiekiskojen vierellä portugalilaisen kitaransa kanssa. Tarinan mukaan hän löysi radalta pultin ja alkoi liu'uttaa sitä kitaransa kieliä pitkin. Myöhemmin hän opetteli soittamaan kitaraansa liu'uttaen veitsen terää kielillä. Hän myös vaihtoi kitarankielet metallisiin kieliin ja korotti ne, etteivät ne osuisi kaulan kohoumiin. Muina kandidaatteina tyylin keksijöiksi pidetään intialaista merimiestä Gabriel Davionia vuoden 1885 tienoilla tai portugalilaislähtöistä James Hoaa. Kekukun kerrotaan kuitenkin kiertäneen Yhdysvaltoja ja jopa Eurooppaa aina kuolemaansa asti vuonna 1932 opettaen ja popularisoiden havaijilaisen steel-kitaran soittoa. Soitinta alettiin sähköistää 1930-luvulla, jolloin alunperäisen havaijinkitaran akustinen koppa jäi tarpeettomaksi ja aiheutti itse asiassa äänen kiertämisongelman. Sähköistettyä, kaikukopatonta versiota alettiin sittemmin kutsua steel-kitaraksi ("true lap steel").
Steel-kitara
Nokia 6680
Nokia 6680 on Nokian valmistama, kahdella kameralla ja verkko-ominaisuuksilla varustettu 3G puhelin. Se esiteltiin alkuvudesta 2005. Tässä mallissa on 262 144 väriä tukeva, 176 x 208 pikselin tarkkuuksinen, 2,1 tuuman näyttö. Puhelimella voi lukea mukana tulevilla ohjelmilla mm. PDF-, Word-, Excel- ja PowerPoint-tiedostoja. Multimediaominaisuuksina puhelin sisältää video- ja kuvanmuokkausohjelmat sekä MP3-soittimen. Tekniikaltaan 6680 vastaa Nokian 6630-mallia, mutta 6680:ssa on ylimääräinen videopuhelukamera ja useampivärinen näyttö.
Fernanda Ribeiro
Maria Fernanda Moreira Ribeiro (lausutaan , s. 23. kesäkuuta 1969 Penafiel, Portugali) on portugalilainen kestävyysjuoksija.
Ribeiro voitti 1987 nuorten Euroopan mestaruuden 3 000 metrin juoksussa. Seuraavana vuonna hän sijoittui nuorten maailmanmestaruuskilpailuissa toiseksi 3 000 metrillä ja osallistui Soulin olympialaisiin. Vuonna 1994 Ribeiro voitti 3 000 metriä sisäratojen EM-kilpailuissa Pariisissa ja 10 000 metrin juoksun Helsingin EM-kilpailuissa. Seuraavana vuonna Göteborgin MM-kisoissa hän voitti 10 000 metriä ja sijoittui hopealle 5 000 metrin juoksussa. Seuraavana vuonna hän voitti Tukholmassa sisäratojen Euroopan mestaruuden 3 000 metrillä. Atlantan olympialaisissa hän kävi 10 000 metrin loppukilpailussa rajun taistelun Kiinan Wang Junxian kanssa. Wang oli viimeisen kierroksen alkaessa 20 metriä edellä Ribeiroa, mutta Ribeiro onnistui saavuttamaan ja ohittamaan Wangin loppusuoralla. Olympialaisten jälkeen hän suoritti pyhiinvaelluksen Fátimaan.
1997 Pariisin sisäratojen MM-kisoissa Ribeiro sijoittui pronssille 3 000 metrillä. Saman vuoden Ateenan MM-kisoissa hän voitti hopeaa 10 000 metrillä ja pronssia 5 000 metrillä. 1998 hän saavutti sisäratojen EM-hopeaa 3 000 metrillä sekä Budapestin EM-kisoissa hopeaa 10 000 metrillä. Ribeiro voitti vielä olympiapronssia Sydneyn olympialaisissa 2000 ja osallistui Ateenan olympialaisiin 2004. Ribeiro työskentelee nykyisin Porton kaupungintalolla kaupunginjohtajan urheiluneuvonantajana. Barcelonan EM-kilpailuissa 2010 hän osallistui maratonille, mutta keskeytti.
Edam (juusto)
Edam on vaaleankeltaista kypsytettyä juustoa, jossa on perinteisesti punainen parafiinikuori. Juusto on alun perin kotoisin pohjoishollantilaisesta Edamin kaupungista. Edamissa on pieniä pyöreitä koloja, paljon pienempiä ja harvemmassa kuin esimerkiksi emmental-juustossa. Edamin maku on mieto ja rasvapitoisuus suhteellisen alhainen verrattuna moniin muihin kypsytettyihin juustoihin.
Edam-kilon valmistamiseen kuluu noin lehmänmaitoa. Suomeen halpoja edameita on tuotu tai tuodaan muun muassa Puolasta, Liettuasta ja Tanskasta.
Oranssikuorinen edam on maustettu, ja yrteillä maustettu edam on vihreä. Suomessa myytiin 2004 kotimaista edamia ja tuontiedamia .
Suomessa Valio aloitti edamin valmistamisen 1920-luvulla. Sen edameita ovat laktoosittomat "Valio Edam" ja "Valio Hyvä Suomalainen Arkijuusto".. Arla tuo maahan tanskalaista "Arla Edamia".
Edamissa on runsaasti K2-vitamiinin tyyppiä MK-7, joka erään tutkimuksen mukaan vähentää sepelvaltimotaudin riskiä naisilla.
Emmental
Emmental () eli tahkojuusto on puolikovaa, isoreikäistä, kypsytettyä juustoa. Se on saanut nimensä sveitsiläisen Emmejoen ja Emmentalin alueen mukaan. Juuston perinteinen suomalaisnimi tulee siitä, että emmentaljuusto valmistetaan isoa tahkokiveä muistuttaviksi, 75–100 kg painaviksi matalan lieriön muotoisiksi kappaleiksi.
Sveitsiläistä emmentalia kypsytetään vähintään neljä kuukautta. Voimakkaampaa juustoa on kypsytetty yleensä reilusti toista vuotta. Suomessa valmistetun Valion Emmentalin kuoren leimojen tai valmispalojen muovipakkauksen väri kertoo juuston kypsytysiästä: sinileimaista on kypsytetty kolme, punaleimaista kuusi ja mustaleimaista yhdeksän kuukautta.
Emmentaljuustossa propionihappobakteerien aiheuttaman propionihappokäymisen ansiosta L-maitohaposta muodostuu propanaattia, asetaattia, hiilidioksidia ja vettä. Prosessissa kehittyvä hiilidioksidi muodostaa juustoon vaihtelevan kokoisia koloja.
Emmentaljuustoa on tehty Emmentalin alueella 1200-luvulta alkaen. 1800-luvun alussa sen valmistus levisi alkuperäiseltä alueeltaan.
Suomen ensimmäisen emmentalin valmisti Rudolf Klossner Sippolan kartanomeijerissä vuonna 1856. Hän oli tullut Suomeen valmistamaan emmentalia kapteeni Alexander von Daehnin kutsumana, joka oli Sveitsin-matkallaan ihastunut emmentaler-juustoon.
Eric Singer
Eric Singer (oikealta nimeltään Eric Mensinger; s. 12. toukokuuta 1958 Cleveland, Ohio, Yhdysvallat) on yhdysvaltalainen rumpali. Hän on toiminut sekä sessiomuusikkona että vakituisena jäsenenä muun muassa yhtyeissä Eric Singer Project, Black Sabbath, Badlands, Kiss ja Alice Cooper.
Parhaiten Singer tunnetaan hard rock -yhtye Kissin rumpalina. Singer liittyi Kissiin vuonna 1991, kun Kissin aikaisempi rumpali Eric Carr oli sairastunut vakavaan sydänsyöpään ja yhtye tarvitsi jonkun paikkaamaan Carria työn alla olleen "Revenge"-albumin viimeisiin kappaleisiin. Paul Stanley ja Gene Simmons olivat tavanneet Singerin tämän soittaessa Alice Cooperin keikalla ja kaksikko oli vakuuttunut rumpalin taidoista. Eric Singer oli jo 80-luvun lopussa toiminut myös Paul Stanleyn soolokiertueen rumpalina, joten hän oli Kissiin jäsenille jo ennestään tuttu.
Kun Eric Carr menehtyi sydämeen kehittyneen kasvaimen aiheuttamiin komplikaatioihin, värväsi Kiss Singerin lopulta virallisesti riveihinsä. Singer on tehnyt Kissin kanssa toistaiseksi albumit "Revenge", "Alive III", "MTV Unplugged", "", "Sonic Boom" ja "Monster".
Kun alkuperäinen Kiss päätti vuonna 1996 palata yhteen, alkuperäinen rumpali Peter Criss tuli Singerin tilalle Reunion-kiertueen merkeissä. Singer liittyi Kissiin jälleen vuonna 2001 Peter Crissin erottua yhtyeestä. Criss kuitenkin tuli "Alive IV: Symphonyn" äänityksen aikoihin takaisin, mutta hänet erotettiin huonontuneen soittokuntonsa takia. Eric Singer palasi Kissin viralliseksi rumpaliksi vuoden 2003 lopussa ja on soittanut siitä lähtien yhtyeen kiertueilla.
Singer käyttää Peter Crissin luomaa "The Catman (Kissamies)" -lavahahmoa.
Eric on soittanut Kissin lisäksi myös muutamissa muissa tunnetuissa yhtyeissä ja työskennellyt sessiomuusikkona. Alice Cooperin taustalla hän on vaikuttanut jo vuodesta 1989. Black Sabbathissa hän soitti vuosina 1985–1987. Vuonna 2007 Eric Singer soitti Tobias Sammetin projektissa Avantasia. Singerillä on myös oma sooloyhtye nimeltä Eric Singer Project, jonka kanssa hän konsertoi muutamia kertoja vuodessa.
Synkkää jynkytystä
Synkkää jynkytystä EP (TIK-7) on suomalaisen metalliyhtye Lyijykomppanian ensimmäinen julkaistu äänite vuodelta 1991, jolla on mukana myös ruotsinkielinen kappale "Öljyn kaiku" (Oljan slutar). EP:n kappaleet julkaistiin uusina miksauksina vuonna 1992 kokoelmalevyllä "Lyijykomppania", joka sisälsi Synkkää Jynkytystä-EP:n lisäksi "Ohjelmanjulistus"-singlen, sekä uuden saksankielisen kappaleen "Der Tiergesang".
Sovitukset Lyijykomppania.
A-puoli
B-puoli
Aku Ankan juhlasarjat 8
Aku Ankan juhlasarjat 8 on Aku Ankan juhlasarjat -kirjasarjan kahdeksas osa. Kirja sisältää Carl Barksin tarinoita 40-, 50- ja 60-luvuilta. Joukossa on Suomessa aikaisemmin julkaisematon tarina "Aku Ankan atomipommi (Donald Duck's Atom Bomb)". Erikoisuutena kirjassa on julkaistu Barksin ainoa Mikki Hiiri -aiheinen tarina "Punaisen hatun arvoitus (The Riddle of the Red Hat)". Puolet kirjassa julkaistuista tarinoista julkaistaan ensimmäistä kertaa Suomessa alkuperäisessä asussaan.
Tämän kirjan kansikuvana on Barksin öljyvärityö "In Uncle Walt's Collectery" vuodelta 1985. Kirjan esipuheina on Pekka Tuliaran kirjoittama artikkeli "Carl Barks ja Mikki Hiiri", josta käy ilmi mitä yhteistä Barksilla ja Mikillä on, sekä Markku Kivekkään kirjoittama arkitteli "Muumion sormuksen kadonneet sivut", jossa esitellään "Muumion sormus (The Mummy's Ring)" -tarinan kolme sivua alkuperäisessä asussaan sekä syyt sivujen katoamiseen.
DVD Shrink
DVD Shrink on ilmainen DVD-levyjen kopiointiohjelma, jolla voi saada DVD-elokuvan mahtumaan yhdelle yksikerroksiselle DVD-levylle. Sillä voi valita, mitä tallennetaan, tai jättää pois esimerkiksi valikot, lisämateriaalit, vieraskieliset tekstitykset ja/tai ääniraidat. Lisäksi ohjelma mahdollistaa pakkaustason valinnan DVD-levyn eri osille, esimerkiksi valikoille, itse elokuvalle ja lisämateriaalille. Ohjelma ei suorita pakkausta ollenkaan, jos valitut videomateriaalit mahtuvat kohdelevylle ilman pakkausta. Siirron tietokoneelle voi myös suorittaa kokonaan ilman pakkausta ("No Compression"), jolloin videoleike on bitintarkasti samanlaatuinen alkuperäisen kanssa.
DVD:n voi joko niin sanotusti siirtokopioida tietokoneelle DVD-tiedostoina (.IFO, .BUP, .VOB) tai ISO tiedostona, tai kopioida suoraan uudelle DVD:lle. Ohjelmalla luodut kopiot voi tehdä valinnan mukaan joko aluekoodittomiksi tai tiettyyn aluekoodiin sidotuiksi. Ohjelmassa voi myös valita, minkä ääniraidan DVD-soitin toistaa oletuksena, vai päättääkö soitin itse minkä raidan se toistaa. Ohjelman kopiointiosa ei kykene murtamaan uusien DVD-levyjen suojauksia, joten epästandardisti suojattujen DVD-levyjen kopiointiin vaaditaan erillinen niin sanottu rippausohjelma.
Ohjelma on englanninkielinen.
Ohjelman kehitys on lopetettu yli vuosikymmen sitten, eikä sen valmistaja enää valvo asennusohjelmien oikeellisuutta. Ohjelmalle on perustettu keskustelualueita AV-alaan erikoistuneille keskustelufoorumeille. Foorumeilla jaetaan lisätietoa ohjelman oikeasta asennustavasta sekä asennuspakettien turvallisista latauspaikoista.
Rachael Leigh Cook
Rachael Leigh Cook (s. 4. lokakuuta 1979 Minneapolis, Minnesota, Yhdysvallat) on yhdysvaltalainen näyttelijä.
Cookin aloitti mallina kymmenvuotiaana, ja näyttelemään hän pääsi vuoden 1995 elokuvassa "Lastenlikkojen klubi". 1990-luvun jälkipuoliskolla hän esiintyi erinäisissä vähemmälle huomiolle jääneissä elokuvarooleissa, kunnes sai naispääosan vuoden 1999 romanttisesta nuortenkomediasta "Sinussa on se jokin". Cookin 2000-luvun elokuviin lukeutuvat muun muassa "Texas Rangers" (2001), "Josie and the Pussycats" (2001) ja "Neiti Etsivä" (2007).
Vuonna 2005 Cook esiintyi HBO:n minisarjassa "Into the West" (2005), ja vuosina 2012–2015 hän esiintyi naispääosassa rikosdraamasarjassa "Perception", jota tehtiin kolme tuotantokautta.
Cook on ollut vuodesta 2004 lähtien naimisissa näyttelijä Daniel Gilliesin kanssa. Heillä on kaksi lasta: vuonna 2013 syntynyt tytär ja 2015 syntynyt poika.
Socket AM2
Socket AM2 on maaliskuussa 2006 julkaistu suoritinkanta AMD Athlon 64- ja AMD Sempron-prosessoreille. Se on suunniteltu massamarkkinoille työpöytäkoneisiin korvaamaan vanhemmat Socket 939- ja Socket 754-suoritinkannat.
Kanta sisältää johdotukset kahdelle 64-bittiselle DDR2-muistikanavalle sekä yhdelle HyperTransport-väylälle. Se otettiin käyttöön koska vanhemmat Socket 939 ja Socket 754 eivät tukeneet DDR2-muistia.
Ohjelmat toimivat AM2-kantaisilla suorittimilla 7% nopeammin kuin Socket 939-kantaisilla suorittimilla.
Osa Opteron-nimellä kulkevista palvelinsuorittimista voidaan asentaa AM2-suoritinkantaan.
Gojira
Gojira on vuonna 1996 Bayonnessa perustettu ranskalainen metalliyhtye.
Yhtyeen musiikissa on vaikutteita muun muassa death metallista, thrash metallista, groove metallista ja progressiivisesta metallista, minkä vuoksi yhtyeen tarkasta tyylilajista on useita mielipiteitä. Yhtyeen omaperäiseen musiikkiin kuuluuvat teknikaalliset ja epätavalliset tahtilajit, rankkoja kitarariffejä, nopeaa ja teknikaallista rumputyöskentelyä yhdistäen myös blast beatia. Laulutyylissä käytetään karjumista ja murinalaulua yhdistäen puhdasta laulua antaen aggressiivisen mutta melodisen efektin yhtyeen musiikissa. Gojiran kappaleissa hyvin harvoin käytetään perinteistä "verse, chorus, verse"-rakennetta, joka tekee yhtyeen musiikista progressiivista ja epätavallista.
Gojira tunnetaan ennen kaikkea luonnonläheisistä ja henkisistä sanoituksistaan, jotka pohjautuvat muun muassa muinaisiin hindulegendoihin. Yhtye toimi vuosina 1996–2001 nimellä Godzilla, mutta joutui tekijänoikeudellisista syistä vaihtamaan nimensä "Gojiraksi." Gojira on Rōmaji-kirjoitusta ja tarkoittaa Godzillaa.
Kaikki demot on julkaistu Godzilla-nimen alla.
Markus Rosenberg
Nils Markus Rosenberg (s. 27. syyskuuta 1982 Malmö, Ruotsi) on ruotsalainen jalkapalloilija, pelipaikaltaan hyökkääjä. Hän edustaa Allsvenskanissa pelaavaa Malmö FF:ää.
Rosenberg aloitti ammattilaisuransa vuonna 2001 synnyinkaupunkinsa seuran Malmö FF:n riveissä, jossa oli pelannut myös junioriuransa. Läpimurtonsa hän teki neljännellä ammattilaiskaudellaan vuonna 2004 ollessaan lainapelaajana Halmstads BK:ssa. Hän teki Halmstadissa 26 Allsvenskan-ottelussa 14 maalia ja voitti liigan maalikuninkuuden kahden maalin erolla Malmön Afonso Alvesiin. Rosenberg palasi Malmön riveihin syksyllä 2004 ja voitti talvikaudella 2004–2005 ensimmäistä kertaa pelatun Royal Leaguen maalikuninkuuden seitsemällä osumallaan.
Heinäkuussa 2005 Allsvenskan-kauden ollessa kesken alankomaalaisseura Ajax hankki hänet riveihinsä 5,3 miljoonan euron siirtosummalla. Ensimmäisellä Eredivisie-kaudellaan Rosenberg teki 12 maalia ja oli jaetulla seitsemännellä sijalla liigan maalipörssissä; seuransa sisällä hän oli toiseksi paras maalintekijä Klaas-Jan Huntelaarin jälkeen. Tammikuun 2007 siirtoikkunassa Rosenberg siirtyi Saksan Bundesliigaan Werder Bremeniin, jossa pelasi vuoteen 2012 asti. Kauden 2010–2011 hän pelasi lainalla Espanjan Primera Divisiónissa Racing Santanderissa. Elokuussa 2012 hän siirtyi vapaana pelaajana Englannin Valioliigassa pelaavaan West Bromwich Albioniin.
Rosenberg pelasi WBA:ssa noin puolentoista kauden aikana 28 Valioliigan ottelua maaleitta. Helmikuussa 2014 hän palasi Malmö FF:ään, jossa voitti mestaruuden heti samana vuonna.
Ruotsin maajoukkueessa Rosenberg pelasi 33 ottelua ja teki kuusi maalia vuosina 2005–2012. Hän teki ensiesiintymisensä tammikuussa 2005 pelatussa ottelussa Etelä-Koreaa vastaan. Hän kuului Ruotsin joukkueeseen Saksan MM-kisoissa 2006, muttei saanut kisoissa yhtään peliaikaa. Rosenberg oli mukana myös EM-kilpailuissa 2008.
Ajax
Werder Bremen
Malmö
Liikehermo
Liikehermo on lihaksia hermo-lihasliitoksin hermottavien liikehermosolujen aksonien muodostama hermosolukimppu, joka välittää hermoimpulsseja keskushermostosta hermottamiinsa lihaksiin. Liikehermo on toinen kahdesta hermotyypistä, toinen on tuntohermo.
Elsa Beskow
Elsa Beskow (s. Maartman 11. helmikuuta 1874 Tukholma – 30. kesäkuuta 1953 Djursholm) oli ruotsalainen kirjailija, satukirjailija, kuvittaja ja maalari.
Beskowin vanhemmat olivat liikemies Bernt Maartman (1841–1889) ja opettaja Augusta o.s. Fahlstedt (1850–1915). Isä ajautui konkurssiin 1875, jolloin perhe joutui muuttamaan Tukholman syrjäisempiin osiin. Elsa Beskowin isän suku Maartman on lähtöisin Tanskasta.
Lapsuudessa Beskowille oli hyvin merkityksellinen persoona hänen isoäitinsä, joka kertoi satuja. Kun Elsa Beskow oli 13-vuotias, hänen isoäitinsä kuoli; Beskowin mukaan hänen onnellinen lapsuutensa päättyi tähän. Hänen isänsä kuoli 1889, ja sisar Malin, jonka kanssa Beskow aloitti samaan aikaan Teknillisen koulun taideteollisella osastolla, kuoli 1907. Zacharias Topelius oli hänen lempisatukirjailijansa.
Elsa Beskow avioitui 1897 taideopiskelija Fredrik Natanael Beskowin kanssa, joka kuitenkin myöhemmin päätti ryhtyä teologiksi. Natanael Beskow väitteli teologian tohtoriksi. Beskowien esikoispoika Dag kuoli 1922. Beskowien toinen poika on taiteilija Bo Beskow.
Elsa Beskow on Ruotsin tunnetuimpia lastenkirjailijoita ja kuuluu John Bauerin ja Alice Tegnérin rinnalla Ruotsin lastenkirjallisuuden perustajiin. Hän kirjoitti ja kuvitti nelisenkymmentä lastenkirjaa; suomeksi niistä on ilmestynyt 29. Hän osallistui 1930-luvulla Ruotsin koulujen uuden lukukirjan suunnitteluun. Hän oli taitava kuvittaja ja kuvitti kaikki omat kirjansa. Hänen kuolemansa jälkeen tyyliä pidettiin vanhanaikaisena, mutta vuosien mittaan suosio on kasvanut ja nykyään kirjoista otetaan yhä uusia painoksia.
Beskowin ammatillinen läpimurto tapahtui 1901 kirjalla "Puttes äventyr i blåbärsskogen". Hän teki yhteistyötä muun muassa Jeanna Oterdahlin kanssa ja teki kuvituksia Oterdahlin lauluteksteihin kirjaan "Blommornas bok". Hänen viimeinen kirjansa "Röda bussen och gröna bilen" ilmestyi 1952.
Ruotsin Postilaitos julkaisi 1960 postimerkkisarjan Ruotsalaisia satuja, ja yhden merkin aihe on peräisin Beskowin kirjasta "Pelles nya kläder".
Elsa Beskow -palkinto myönnetään vuosittain edellisen vuoden parhaasta lasten kuvakirjasta tai parhaiten kuvitetusta lastenkirjasta. Palkinnon sai 2005 Kristina Digman tuotannostaan. Ensimmäisen kerran se myönnettiin 1958, jolloin sen sai Tove Jansson.
Norwegian Air Shuttle on maalauttanut Beskowin kuvan yhden Boeing 737-800 -koneensa pyrstöön.
Mendeed
Mendeed oli metalcore-yhtye Dumbartonista, Skotlannista.
Vuonna 2003 yhtye allekirjoitti levytysopimuksen Rising Recordsin kanssa. Yhtyeen ensimmäinen minialbumi oli From Shadows Came Darkness, joka julkaistiin syyskuussa 2004. Julkaisua seurasivat EP:t Beneath a Burning Sky (2005) ja Act of Sorrow (2005). Varsinainen debyyttilevy This War Will Last Forever julkaistiin kesäkuussa 2006. Yhtyettä on vertailtu niin Metallicaan, Panteraan, In Flamesiin, Slayeriin kuin Lamb Of Godiin.
Peugeot 4007
Peugeot 4007 on Peugeot’n vuosina 2007–2012 valmistama crossover-tyyppinen automalli. Autoa valmistettiin Mitsubishin tehtaalla Japanissa, ja sen sisarmallit olivat Mitsubishi Outlander ja Citroën C-Crosser. Samalle pohjalevylle perustuvat myös Mitsubishi Lancer, Dodge Caliber ja Jeep Compass sekä Patriot. Peugeot 4007:n korvasi pienempi 4008, joka sekin on kehitetty yhteistyössä Mitsubishin kanssa.
4007:ssä käytetään uusinta dieseltekniikkaa, joka mahdollistaa myös osittaisen biodieselin käytön. Moottorivalikoissa on aluksi PSA-konsernin oma 2,2-litrainen HDi-moottori, jonka suoritusarvot ovat alustavien tietojen mukaan 115 kilowattia (156 hv) 380 newtonmetrin vääntömomentilla.
Odette
Odette on eräs henkilöhahmo Marcel Proustin teoksessa "Kadonnutta aikaa etsimässä".
Odetten tyttönimi ei tule teoksen aikana esille, mutta se tiedetään, että hän on ollut nuoruudessaan mallina taiteilija Elstirille Nizzassa tekaistulla nimellä Miss Sacripant. Voidaan todeta, että hän on viettänyt taiteellista elämää, poseerannut alasti ja ehkä toiminut prostituoituna, josta hänen liikanimensä ”Sacripant”.
Hän avioituu ensimmäisen kerran Pierre Saylor de Verjusin, Crécyn kreivin kanssa. Kreivi on aristokraatti, mutta verraten köyhä. Sittemmin he eroavat.
Kertoja Marcel kohtaa Odetten lapsena setänsä Adolphen luona. Odette on ”Ruusujen daami, joka eittämättä on sedän elättämä. Odette tekee voimakkaan vaikutuksen kertojaan, joka ei ymmärrä kuin hyvin paljon myöhemmin, että kyseinen nainen oli juuri Odette.
Kun Swann kohtasi Odetten Verdurinien salongissa, häntä kutsuttiin nimellä Odette de Crécy. Heidän seurustelunsa ja sittemmin avioliittonsa järkytti Combrayn porvaristoa, joka ei voinut ymmärtää niin erisäätyisten ihmisten avioliittoa. Swannin rakkaustarina Odetten kanssa käsittää luvun Swannin rakkaus teoksen osassa ”Swannin tie”. Rakkauden sokaisema Swann ei nähnyt, että Odette oli ”helppo nainen”, ja kesti kauan ennen kuin Swann rohkeni tehdä tälle ehdotuksiaan. Swann pyytää Odettea vaimokseen vasta, kun hän ei enää rakasta tätä. Odette ehkä pettää miestään joidenkin rakastajiensa kanssa.
Odette perustaa salongin, josta tulee vähitellen seurapiirien loistavin. Hänen taiteellinen makunsa, joskus jopa vulgaari, hienostuu Swannin vaikutuksesta. Swannin kuoltua hänellä ei ole vaikeutta jatkaa sosiaalista nousuaan avioitumalla Forchevillen kreivin kanssa. Tultuaan Odette de Forchevilleksi, hyvin varakkaaksi, hän saattaa naittaa tyttärensä Gilberten kreivi Robert de Saint-Loup’lle. Näin hän saattaa yhteen Swannin tien ja Guermantesin tien Jälleenlöydetty aika -niteen lopulla.
ATRAC
ATRAC () on Sonyn kehittämä tallennusformaatti, jota käytetään MiniDisceissä ja muissa Sonyn soittimissa. ATRAC kehitettiin vuonna 1992, tehokkaammat ATRAC3 ja ATRAC3plus seurasivat vuosina 1999 ja 2002.
Sonyn sisäiset testit ovat osoittaneet, että 64 kbit/s ATRAC3plus on äänenlaadultaan yhtä hyvä kuin 128 kbit/s MP3. Näissä testeissä tosin on saatettu käyttää puolueellista koemateriaalia. Toisissa testeissä on todettu, että muut ATRAC-versiot ovat äänenlaadullisesti heikompia kuin muut modernit koodekit (MP3, AAC, Vorbis). Sonyn digitaalisten äänisoittimien mukana tulee SonicStage-ohjelmisto, joka vaaditaan tiedostojen muuntamiseksi ATRAC3plus-formaattiin. Ohjelmiston voi ladata myös internetistä.
Driller Killer
Driller Killer on ruotsalainen crust punk ja hard rock -yhtye, joka on perustettu 1993. Yhtye esiintyi vuoden 2006 Puntala-rockissa Lempäälässä. Yhtyeen nimen keksi yhdysvaltalainen elokuvaohjaaja Abel Ferrara.
Moussa Diallo
Moussa Diallo (s. 17. helmikuuta 1955, Pariisi) on malilais-tanskalainen basisti, laulaja ja lauluntekijä, joka on asunut vuodesta 1974 lähtien Kööpenhaminassa.
Diallo syntyi Pariisissa ja varttui Bamakossa tanskalaisen äidin ja malilaisen isän kasvattamana. Hän aloitti muusikonuransa soittamalla bassokitaraa paikallisissa yhtyeissä.
Diallon tyyli on afrikkalaista maailmanmusiikkia, jossa on vaikutteita myös jazzista ja rockista. Hän on julkaissut useita sooloalbumeja, kuten "Diallon" (1992), "Amoran" (1997) ja "Chiwaran" (2002).
Laundry Service
Laundry Service on Shakiran viides studioalbumi. Se julkaistiin vuonna 2001. Levyä on myyty maailmanlaajuisesti noin 15 miljoonaa kappaletta. Albumista on olemassa kolme painosta, alkuperäispainos, latinalaisen Amerikan painos Servicio de Lavandería sekä DVD:n sisältävä erikoispainos Laundry Service: Washed and Dried. Laundry Service on Shakiran ensimmäinen englanninkielistä musiikkia sisältävä albumi.Servicio de Lavandería on Latinalaisen Amerikan versio Laundry Servicestä.Laundry Service: Washed and Dried on limited edition -versio Laundry Servicestä . Se julkaistiin vuonna 2002. Mukana on myös bonus DVD.
Ave Maria
Ave Maria () (myös "Enkelin tervehdys" ja "Terve Maria") on perinteinen kristillinen rukous, tarkemmin ottaen esirukous(pyyntö), jonka alkuosa muodostuu enkelin tervehdyksestä Neitsyt Marialle ja Elisabetin huudahduksesta heidän kohdatessaan.
Rukous koostuu kahdesta osasta (”Terve Maria...” ja ”Pyhä Maria). Ensimmäinen osa on täysin raamatullinen ja kuuluu universaaliin kristinuskoon, niin protestanteille, ortodokseille kuin katolisillekin. Ortodoksit rukoilevat rukouksen ensimmäistä osaa mutta heillä on siitä oma versio ja ortodokseille on tätä rukousta suositumpia mariaanisia rukouksia. Martti Luther suositteli ensimmäisen osan, eli Marian tervehtimisen rukoilua merkkinä Marian kunnioituksesta ja omistautumisesta taivaan kuningattarelle.
Ave Maria-hymni perustuu Luukkaan evankeliumin alussa (1:28) kuvattuun Marian ja enkeli Gabrielin kohtaamiseen sekä enkeli Gabrielin sanoihin Marialle: "Ole tervehditty, Maria, sinä armon saanut! Herra kanssasi!" sekä Johannes Kastajan äidin Elisabetin sanoja Marialle: "Siunattu olet sinä, naisista siunatuin, ja siunattu sinun kohtusi hedelmä!" (Luuk. 1:42)
Rukouksen toinen osa ei ole Raamattuun pohjautuva vaan perustuu katoliseen perinteesen vaikkakin se otettiin virallisesti käyttöön vasta Trenton kirkolliskokouksen jälkeen.
Katolilaiset kutsuvat Ave Maria-rukousta "Enkelin tervehdykseksi" tai "Terve Maria"-rukoukseksi. Rukous on tärkeä katolisessa perinteessä ja katolisen kristinuskon harjoittamisessa. Enkelin tervehdys on erityisen tärkeä ruusukko-rukouksessa, jossa sitä rukoillaan muiden rukousten kanssa useaan kertaan. Se on myös osa Angelus-rukousta, joka rukoillaan päivittäin puolilta päivin.
Katolinen kirkko painottaa, että tässä rukouksessa kirkko rukoilee Marian kanssa ja ylistää hänen kanssaan niitä tekoja, joita Jumala on hänen kauttaan ja hänelle tehnyt ja siitä syystä pyytää Mariaa erirukoilemaan uskovien puolesta.
Suomeksi:
(yleisesti) 
(vain katolisilla)
Latinaksi:
(yleisesti)
Ortodoksinen versio:
Ortodoksinen versio koineekreikaksi:
Ortodoksinen versio kirkkoslaaviksi:
Rukous on sävelletty monesti lauluksi. Franz Schubertin Ave Maria lienee yksi maailman rakastetuimmista sävellyksistä. Myös Verdi, Biebl, de Victoria ja Gounod sävelsivät rukouksesta omat versionsa, jotka yleensä esitetään latinaksi. Schubertin Ave Maria esitetään usein myös saksaksi.
Ortodoksinen versio lauletaan jokaisen vigiliapalveluksen aikana, kun ehtoopalvelus päättyy ja aamupalvelus alkaa.
Tesaurus
Tesaurus on kontrolloitu asiasanasto. Se listaa asiasanoja, joiden yhteydessä ilmaistaan niiden vastaavuussuhteita, hierarkkisia suhteita ja assosiaatiosuhteita muihin asiasanoihin. Asiasanasto luodaan kuvailukielen avulla, jossa ei sallita synonyymejä, vaan kutakin käsitettä voi kuvata vain yksi termi. Sanaston rajaamisen tarkoituksena on parantaa tiedon löydettävyyttä. Termien välisillä suhteilla pyritään auttamaan tiedonhakijaa löytämään oikea termi ja keksimään uusia hakutermejä. Tutkimalla aihepiirin sanastoa hakijan on mahdollista laajentaa tai tarkentaa hakuaan.
Tesauruksessa termien sisällöllisiä viittaussuhteita voivat ollaAsiasanaindeksointia alettiin kehittää 1800-luvun lopulla, ja se on kehittynyt rinnakkain luokituskaavojen kanssa. Asiasanaindeksointi on vakiintunut dokumenttien sisällönkuvaamisen välineeksi, sillä asiasanojen luonnollinen kieli on käyttäjille ymmärrettävämpää kuin luokituskaavojen numero- tai kirjainsymbolit.
Kluanen kansallispuisto
Kluanen kansallispuisto on Kanadan Yukonin territorion lounaiskärjessä sijaitseva kansallispuisto, joka perustettiin vuonna 1976. Kansallispuiston pinta-ala on 21 980 neliökilometriä. Siihen kuuluu myös Kanadan korkein vuori, 5 950 metriä korkea Mount Logan. Vuoret ja jäätiköt peittävätkin noin 80 % koko kansallispuiston pinta-alasta.
Kluanen, Wrangell-St Eliaksen, Glacier Bayn ja Tatshenshini-Alsekin kansallispuistot lisättiin yhdessä UNESCOn maailmanperintöluetteloon vuonna 1979.
Kansallispuiston alueella asuu noin 150 eri lintulajia, muun muassa maakotka ja muuttohaukka. Lintujen lisäksi alueella elää esimerkiksi harmaakarhuja, peuroja ja lumikenkäjäniksiä.
Raimo Tuomainen
Raimo Tuomainen (s. 25. marraskuuta 1957 Nilsiä) on terveyssosiologi, joka kuuluu ns. Kuopion koulukuntaan. Sen keskeinen terveyspoliittinen ja tutkimusteema on medikalisaatio. Hän on kirjoittanut medikalisaatiosta ja terveyspolitiikasta lukuisia kirjoja ja artikkeleita ja saanut myös kansainvälistä huomiota. Hän on julkaissut kirjoituksia terveyssosiologian ja -politiikan lisäksi uskonto- ja tieteensosiologian, väestötieteen ja terveyshallintotieteen aloilta. Tuomainen työskentelee nykyään Kuopion yliopistollisen sairaalan hallinnossa. Hän on koulutukseltaan yhteiskuntatieteiden lisensiaatti ja hallintotieteiden maisteri.
Tuomainen on toiminut Vihreän liiton puoluevaltuuskunnan varapuheenjohtajana sekä puoluehallituksessa. Hän oli vihreän liikkeen perustajajäseniä Kuopiossa ja Kuopion kaupunginvaltuutettu 2009–2012. Vaikka hän vastusti alkuaan liikkeen järjestymistä puolueeksi, hän on toiminut alusta pitäen puolueessa aktiivisesti. Hän oli vuoden 2007 eduskuntavaaleissa ehdolla Pohjois-Savosta ja sai 2 346 ääntä.
Tuomainen on julkaissut muutamia runokirjoja sekä aforismeja. Hän on myös tasa-arvo-, vammaisasia- ja monikulttuurisuusaktiivi. Hän on ollut jäsen mm. valtioneuvoston asettamassa Tasa-arvoasiain neuvottelukunnassa ja Rintamaveteraaniasiain neuvottelukunnassa sekä Valtion liikuntaneuvoston Erityisryhmien liikunnan jaostossa, Opetusministeriön asiantuntijaelimessä, jonka alaa vammaisliikunta on. Hän on pitkäaikainen käräjäoikeuden lautamies, mistä hyvästä hänelle on myönnetty myös herastuomarin arvonimi. Tuomainen on toiminut pitkään puheenjohtajana Setlementti Puijolassa, joka Kuopiossa tunnetaan erityisesti monikulttuurisuuden edistäjänä.
Tuomaista voi pitää yhtenä vihreiden ideologeista. Hän korostaa sosiaalietiikan, oikeudenmukaisuuskysymysten ja pehmeiden arvojen tärkeyttä. Hän on vaikuttanut keskeisesti Vihreän liiton periaateohjelman 2006 sisältöön. Hän on mm. termin vihreä feminismi isä; tuon käsitteen hyväksyi puoluekokous 2006 periaateohjelmassaan. Hän on kiteyttänyt myös vihreiden kulttuuripoliittiset tavoitteet termiin ”monivärinen sinivalkoisuus”.
Vuodesta 2011 Tuomainen on ollut naimisissa nepalilaisen naisen kanssa. Tuomaisella on yhteensä kahdeksan lasta. Hänen isänsä on näyttelijä Toivo ”Topi” Tuomainen.
Tokyo Warhearts
Tokyo Warhearts on suomalaisen metalliyhtye Children of Bodomin ensimmäinen livealbumi, joka nauhoitettiin Club Cittassa Tokiossa 10.–11. heinäkuuta 1999.
Shing Mun -joki
Shing Mun -joki virtaa Sha Tin -alueella Hongkongissa.
Alun perin joki laski Sha Tin -lahteen, mutta kun Sha Tin -alue rakennettiin täyttömaasta, joen reitti siirrettiin kanavaan. Se kulkee nykyisin seitsemän kilometriä pitkässä kaksisataa metriä leveässä kanavassa Sha Tinin halki Tolon satamaan asti. Muut Sha Tin-lahteen laskeneet joet ovat nyt Shing Munin sivujokia, tai "nullah"eiksi kutsuttuja betonikouruissa kulkevia avoviemäreitä.
Shin Mung -joen varret ovat taajaan asutettuja alueita, ja joen yli kulkee lukuisia siltoja. 1980-luvulla joki oli pahasti saastunut, mutta tilanne on paranemaan päin, ja jokeen on palannut kaloja ja selkärangattomia. Se aiheuttaa edelleen hajuahaittoja.
Follow the Reaper
Follow the Reaper on suomalaisen metalliyhtye Children of Bodomin kolmas studioalbumi, joka julkaistiin vuonna 2000. Albumi sisältää tunnetut kappaleet "Hate Me!", "Kissing the Shadows" ja "Everytime I Die". "Everytime I Die"-kappaleesta on tehty musiikkivideo.
Tulikivi
Tulikivi Oyj on suomalainen pörssiyritys, joka on yhtiön oman ilmoituksen mukaan maailman suurin vuolukiven jalostaja ja varaavien tulisijojen valmistaja. Tulikivi-konsernin muodostivat vuonna 2015 emoyhtiö Tulikivi Oyj:n lisäksi AWL-Marmori Oy, Tulikivi U.S., Inc (Yhdysvalloissa), OOO Tulikivi (Venäjällä) sekä Tulikivi GmbH (Saksassa). Yhtiön vuolukivilouhokset ja tehtaat sijaitsevat Juuan Nunnanlahdessa ja Suomussalmella. Tulikivi Oyj:n kivivarat ja varannot käsittävät yhteensä yli 8 miljoonaa m. Yhtiöllä on kolme tuotekategoriaa: tulisijat, sauna ja sisustuskivet.
Tulikivi-konserni työllisti tilikaudella 2015 keskimäärin 219 henkilöä. Viennin osuus Tulikivi-konsernin liikevaihdosta on noin puolet. Yhtiön tärkeimmät vientimaat ovat Ranska, Saksa, Italia, Belgia ja Venäjä.
Yrityksen toiminta on saanut alkunsa vuonna 1893 perustetusta "Finska Täljstens AB" -yhtiöstä (Suomen Vuolukivi Oy). Sen perustajiin kuuluivat geologi Benjamin Frosterus, tiilitehtailija Paul Chmelevsky, ylijohtaja Axel Tigerstedt, arkkitehti Hugo Lindberg, yli-insinööri Knut Selin, insinööri Axel von Knorring, yli-insinööri Theodor Tallqvist, pankinjohtaja Leon von Pfaler ja kreivi Carl Mannerheim. Seuraavien vuosikymmenten jugendtyyli käytti paljon vuolukiviä. Vientitoiminta loppui kuitenkin Venäjän vallankumoukseen vuonna 1917. Toisen maailmansodan jälkeisenä aikana puulämmitteisten hellojen ja uunien suosio laski ja vuolukiven kaivostoiminta tyrehtyi.
Yrityksen uusi toimintavaihe seurasi omistuksen vaihdon jälkeen. Vuonna 1979 Reijo Vauhkonen osti Suomen Vuolukivi Oy:n. Yhtiön nimi vaihdetiin seuraavana vuonna Tulikivi Oy:ksi, ja vuolukiven tuotanto käynnistettiin uudelleen. Vuonna 1988 yritys listautui Helsingin pörssin OTC-listalle. Talouden vahvistuttua perusti vientimalliston. Vuonna 1994 Tulikivi Oy nousi pörssin päälistalle ja yhtiö sai ISO 9001 -laatusertifikaatin tuotantoprosesseilleen. Toimintaa laajennettiin tytäryrityksien ja yrityskauppojen avulla. Vuonna 2003 Yhtiö avasi yhteistyökumppaniensa kanssa kivialan osaamiskeskittymän Suomen Kivikeskuksen Juuassa. Juuasta löytyi uusi vuolukiviesiintymä.
Vuonna 2005 Venäjälle perustettiin oma myyntitytäryhtiö. Vuonna 2006 yritys osti Kermansavi Oy:n ja otti Juuan uuden tuotantolaitoksen käyttöön. Vuosina 2007–2009 yritys kehitti tulisijojaan puhtaammin palaviksi ja vähemmän pienhiukkasia tuottaviksi. Tulisijojen ympäristövaikutuksia kehitettiin myös hiilijalanjäljen laskemisella. Vuonna 2011 Tulikivi luopui rakennuskivien tuottamisesta ja viisi vuotta aiemmin hankitun Kermansaven mukana seuranneesta käyttöastioiden valmistuksesta.
Sisätuloavaruus
Sisätuloavaruus on matematiikan käsite, tarkemmin ottaen algebrallinen rakenne. Se on vektoriavaruus, jossa on lisärakenteena sisätulo. Sisätulo mahdollistaa kysymykset mm. avaruuden alkioiden välisistä kulmista ja ortogonaalisuudesta. Lisäksi sisätulo indusoi vektoriavaruuteen normin, jolla voidaan mitata alkioiden "suuruuksia" ja metriikan, jolla puolestaan voidaan mitata alkioiden välisiä etäisyyksiä.
Olkoon formula_1 vektoriavaruus, jonka skalaarikunta on formula_2 (reaaliluvut formula_3 tai kompleksiluvut formula_4). Sisätulo on kuvaus formula_5, joka toteuttaa aksioomat:Tavalliset tason (formula_12) tai kolmiulotteisen avaruuden (formula_13) vektorit muodostavat sisätuloavaruuden, jossa sisätulo on sama kuin vektorien pistetulo. Geometrisesti kahden vektorin pistetulo voidaan määritellä niiden itseisarvojen tulona kerrottuna niiden välisen kulman kosinilla:
Pistetulo toteuttaa kaikki edellä annetut aksioomat.
Pistetulon geometriseen määritelmään perustuen voidaan käänteisesti määritellä vektorin itseisarvo eli normi sekä vektorien välinen kulma missä tahansa sisätuloavaruudessa. Vektorin normi määritellään neliöjuureksi sen sisätulosta itsensä kanssa:
Tällöin vektorien "x" ja "y" välinen kulma formula_16 voidaan yleisesti määritellä jakamalla niiden sisätulo niiden normien tulolla ja ottamalla saadusta osamäärästä arkuskosini:
Jos kahden vektorin sisätulo on nolla, ne ovat ortogonaaliset, mikä tason tai kolmiulotteisen avaruuden vektorien tapauksessa merkitsee, että ne ovat kohtisuorassa toisiaan vastaan.
Discopolis
Discopolis on rock-yhtye CMX:n kuudes albumi, joka julkaistiin vuonna 1996. Levyllä on käytetty yhtyeelle tavallista runsaammin syntetisaattoreita ja konerytmejä ja vokalisti-sanoittaja A. W. Yrjänän sanoitukset ovat tavallista yhteiskunnallisempia.
Albumin kappaleet tehtiin kolmen kuukauden aikana kokonaan studiossa, muokkaamalla ne digitaalisen äänityslaitteiston avulla yhtyeen tarjoamista riffeistä. Tavoitteena oli tehdä ensimmäinen Suomessa tehty ”puhdasverinen ProTools–rocklevy”. Albumi sai tyylinvaihdoksen myötä osin aikaisempaa kielteisempiä arvosteluja mutta sen myyntimenestys oli hyvä.
Albumin jälkeinen kiertue oli yhtyeen mittapuulla pitkä ja sen ensimmäiset 20 keikkaa olivat peräkkäisinä päivinä.
Sävellykset A. W. Yrjänä ja Janne Halmkrona, sanoitukset A. W. Yrjänä. Sovitukset CMX ja Gabi Hakanen, ellei toisin mainita.
Deutsche Telekom
Deutsche Telekom AG on saksalainen telekommunikaatioalan yritys. Se on Saksan suurin yritys suurin alallaan ja suurimpia koko Euroopan unionin alueella. Yhtiön pääkonttori sijaitsee Bonnissa.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 77. Se luokiteltiin samalla listalla Saksan kuudenneksi suurimmaksi pörssiyritykseksi. Yhtiön osakekannan markkina-arvo oli 80 miljardia Yhdysvaltain dollaria (toukokuussa 2017) ja liikevaihto 80,86 miljardia USD (2016). Yrityksellä oli palveluksessaan yli 218 000 työntekijää.
Yrityksen asiakkaista (2016) noin 165 miljoonaa käytti Deutsche Telekomin mobiilien tietoliikenneverkkojen palveluja, 29 miljoonaa kiinteän tietoliikenneverkon palveluja, 19 miljoonaa laajakaistapalveluja, 6,9 miljoonaa kaapeli-tv-palveluja ja noin 1,8 asiakkaalla oli yhtiön ylläpitämä tietokone työpaikallaan.
Alueellisesti Deutsche Telekomin tarjonta jakautuu kolmeen päämarkkina-alueeseen: Saksa, muu Eurooppa ja Yhdysvallat. Yhtiöllä on liiketoimintaa maailmanlaajuisesti yli 50 maassa. Liikevaihdoilla (73,1 mrd. €, 2016) mitattuna konsernin tärkein markkina oli Yhdysvaltain mobiilitietoliikenne, jossa yhtiö palveli 71,5 miljoonaa asiakasta. Heiltä kertyi 37,3 miljardin USD:n liikevaihto ja heitä palveli 44 820 yhtiön työntekijää. Saksassa yhtiöllä oli 41,8 miljoonaa mobiiliasiakasta, 12,9 miljoonaa laajakaista-asiakasta ja 2,9 miljoonaa kaapeli- tai satelliittitelevisioasiakasta. Heiltä saatiin 22 miljardin euron liikevaihto ja asiakkaita palveli 66 142 työntekijää (Saksassa kaikkiaan 104 662 työntekijää).
Europan markkinoilla yhtiö on läsnä 12 maassa (itäisessä Euroopassa: Puolasta Balkanille). Näissä maissa Deutsche Telekom -konsernilla oli 51,7 miljoonaa mobiilikäyttäjää, 5,6 miljoonaa laaja-kaista-asiakasta ja 4 miljoonaa tv-asiakasta (kaapeli-/satelliitti-tv). Lisäksi yhtiön tietoliikenne ja -teknisten yrityspalvelujen asiakkaita palveli maailmanlaajuisesti 43 724 työntekijää, joiden asiakkaat toivat 7,9 miljardin euron liikevaihdon.
Yritys muodostettiin vuonna 1994, kun monopoliasemassa ollut Saksan postilaitos (Deutsche Bundespost) yksityistettiin. Postilaitoksen Telekom-yksiköstä (entinen Fernmeldedienst-yksikkö) muodostettiin tuolloin Deutsche Telekom AG -niminen yhtiö, joka aloitti toimintansa 1.1.1995. Yhtiö toteutti seuraavana vuonna mittavan osakeannin ja vietiin pörssiin. Ensimmäistä antia seurasivat uudet annit vuosina 1999 ja 2000.Deutsche Telekom omistaa puhelinyhtiöt Bulgariassa, Kroatiassa, Makedoniassa, Montenegrossa, Romaniassa, Slovakiassa ja Unkarissa.
Hugh Wilson
Hugh Wilson (21. elokuuta 1943 Miami, Florida – 14. tammikuuta 2018 Charlottesville, Virginia) oli yhdysvaltalainen elokuvaohjaaja ja -käsikirjoittaja.
Wilson muistetaan erityisesti esikoisohjauksestaan, pitkän ja menestyneen elokuvasarjan aloittaneesta "Poliisiopisto"-elokuvasta, joka oli yllättäen hitti vuonna 1984. Wilson ohjasi seuraavaksi western-komedian "Vihoviimeinen hevosooppera" ("Rustlers’ Rhapsody", 1985), joka jäi pienemmälle huomiolle. 1980-luvulla valmistui vielä Whoopi Goldbergin tähdittämä komedia "Murtovaras" ("Burglar", 1987).
Seuraavan kerran Wilson ohjasi teatterielokuvan vuonna 1994. "Oma pikku agenttini" ("Guarding Tess") on yksi ensimmäisistä Nicolas Cagen suurista pääosaelokuvista. Naispääosassa nähtiin Shirley MacLaine. "Hylättyjen vaimojen kerho" ("The First Wives Club", 1996) oli hitti tuottaen yli 100 miljoonaa dollaria teatterikierroksellaan. Elokuva sai myös Oscar-ehdokkuuden musiikistaan.
"Vihdoinkin pihalla" ("Blast from the Past", 1999) oli Renny Harlinin tuottama ”vanhan hyvän ajan” komedia, jonka pääosassa nähtiin tuohon aikaan nousussa olleet Brendan Fraser ja Alicia Silverstone. Erinomaisista arvosteluista huolimatta elokuva floppasi. Wilson jatkoi kuitenkin yhteistyötä Fraserin kanssa samana vuonna valmistuneen komedia "Peloton punatakki" ("Dudley Do-Right") myötä, joka floppasi vielä pahemmin.
Kahden epäonnistumisen jälkeen Wilsonin seuraavaa elokuvaa saatiin odottaa aina vuoteen 2004 asti, kun "Mickey" sai ensi-iltansa. Pienellä rahalla tehty elokuva ei pystynyt keräämään edes 300 000 dollarin lipputuloja Yhdysvalloista.
Bosnian pyramidit
Bosnian pyramidit on Bosnia-Hertsegovinassa sijaitsevasta Visočicamäestä ja sitä ympäröivistä pienemmistä mäistä joidenkin harrastaja-arkeologien käyttämä nimitys. Mäet sijaitsevat Visokon kaupungissa pääkaupunki Sarajevosta luoteeseen.
Mäkiä on kutsunut "Bosnian pyramideiksi" bosnialainen harrastaja Semir Osnamanagiċ, joka esitti lokakuussa 2005 väitteitä, että ne olisivat todellisuudessa ihmisten tekemiä pyramideja. Väitteet on tiedeyhteisö tyrmännyt.
213 metriä korkea Visočica oli keskiajalla Bosnian pääkaupunkina olleen Visokon kaupungin keskellä. Se muistuttaa pyramidia: se on melko symmetrinen ja pyramidin muotoinen. Mäen huipulla on ollut linnoitus, ja mäellä on muitakin tunnettuja muinaisjäänteitä, muun muassa ihmisten kaivamia luolia.
Osmanagić on kansainvälisen ryhmänsä kanssa tehnyt kaivauksia mäellä ja sen ympäristössä ja löytänyt muun muassa kiveystä ja suuria kivipaasia, joita hän pitää ihmisen valmistamina. Myös mäen sisällä kulkevien käytävien Osmanagić katsoo liittyvän pyramidiin. Hän pitää myös neljää muuta läheistä mäkeä mahdollisina pyramideina. Kaivauksia johtaa kroatialainen muusikko Mislav Hollos. Kaivauksilla on mukana harrastaja-arkeologeja Australiasta, Itävallasta, Bosniasta, Skotlannista, Suomesta ja Sloveniasta.
Osmanagić väittää, että pyramidit olisi tehty jo jääkaudella tai pian jääkauden jälkeen ja olisivat muualla maailmassa myöhemmin tehtyjen pyramidien esikuva. Hän on nimennyt väitetyt pyramidit auringon, kuun ja lohikäärmeen pyramideiksi.
Asiantuntijat tyrmäävät jyrkästi Semir Osmanagićin väitteet ja pitävät niitä epätieteellisinä. Pidetään mahdottomana, että joskus 27 000–12 000 vuotta sitten eläneet metsästäjä-keräilijät olisivat voineet rakentaa jättimäisen rakennuksen alkeellisilla työkaluillaan tai että heidän yhteiskuntansa olisi voinut järjestää kyseisen rakennustyön. Alueen aiemmat löydöt eivät kerro kehittyneemmästä teknologiasta kuin metsästäjä-keräilijöiden kulttuuri edellytti. Mäen muotoa uskotaan kyllä joskus muinaisuudessa tai historiallisena aikana muokatun, mikä on eri asia kuin että mäki olisi rakennettu. Myös harrastaja-arkeologien työtapoja on kritisoitu, sillä niiden katsotaan tuhoavan aitoja arkeologisia kohteita ja kansallismaisemaa.
Jotkut tutkijat ovat kuitenkin vakuuttuneita, että kyseessä ovat pyramidit. Professorit Mona Fouad Aly ja Suleiman Hamed El Haweli Kairon yliopistosta, professori Aly Abd Alla Barakat Egyptin mineralogisesta tutkimuslaitoksesta sekä professori Nabil Mohamed Abdel Swelim pitävät Bosnian rakennelmia ainakin osittain ihmisten tekeminä. Ryhmä vietti kaivauksilla kymmenen päivää ja kertoi sen jälkeen näkemyksensä lehdistökonferenssissa. Swelimin mukaan Bosnian auringon pyramidi on suurin koskaan löydetty pyramidi. Pyramidien rakentajista, käyttötarkoituksesta tai iästä ryhmä ei osannut sanoa mitään varmaa. Nabil Swelim on löytänyt uransa aikana useita Egyptin pyramideja..
Elokuussa 2008 järjestettiin Sarajevossa aihetta käsittelevä konferenssi, johon osallistui yli viisikymmentä tutkijaa eri maista. Yksi tieteellisen konferenssin osallistujista on suomalainen musiikkituottaja Heikki Savolainen.